June | 2016 | Kanaal 7 Blog
Wat doen Kanaal 7?
Kyk gerus na ons splinternuwe DVD.
Outjo maak reg vir Radiothon!
Outjo bakkery waar die Radiothon gaan plaasvind die jaar.
Posted by Administrateur on June 24, 2016 in Uncategorized
Die 2016 Radiothon begin amptelik op 26 Julie!
Sender-komitees, helpers en luisteraars in Windhoek en 32 dorpe regoor die land is slaggereed vir die Kanaal Sewe Media Netwerk vir Christus se 2016 Radiothon wat amptelik op 26 Julie afskop. Hierdie jaar hou ons Radiothon by The Grove Mall inkoopsentrum in Windhoek. Die Radiothon sal tot Saterdag-middag 30 Julie om een-uur duur. Dit word jaarliks gehou om Kanaal Sewe Media Netwerk vir Christus – 'n nie winsgewende organisasie – te help om sy visie, te verwesenlik. Die inkomste wat ingesamel word, maak sowat 23-persent van Kanaal Sewe se totale begroting uit. Tydens die Radiothon word inkomste op twee maniere gegenereer – deur op veilings-items wat deur luisteraars of instansies geborg word, te bie, of deur donasies. Soos in die verlede sal die verrigtinge daagliks regstreeks op Kanaal Sewe se radio-senders landswyd uitgesaai word.
Posted by Administrateur on June 22, 2016 in Uncategorized
Welkom by Radiothon 2016!
Posted by Administrateur on June 21, 2016 in Uncategorized
Ons het nou die afgelope paar weke intens gefokus op die organisasie en voorbereiding vir die 2016 Kanaal 7 Radiothon. Ons het werklik die Here se aangesig gesoek, ons het gevas, individueel en as personeel. Sender-komitees is besoek, telefoonlyne is gê-installeer, dokumentasie is gereed gekry en dan die groot dag.
Ons weet so goed dat al werk ons hoe hard, as God nie hier in is nie, dit alles tevergeefs is.
Die uiteinde het gewys dat al die werk nie tevergeefs was nie, dat God in dit is en dat Hy al die EER en LOF toekom.
Hy gebruik egter mense, toegewyde en gehoorsame mense, mense wat die visie van Media vir Christus / Kanaal 7 deel.
Van Magda Schlechter en Neal van den Berg wat die leiding gaan neem tot die persoon wat dalk iewers net 'n koppie koffie gaan aanbied, elke donateur, elke item-skenker, elke koper, mense wat behuising, etes en vervoer aanbied, die volle Kanaal 7 personeel wat as 'n goed geoliede span funksioneer. Laaste maar nie die minste nie is ons sender-komitees en ons helpers om die tafel in Windhoek. Die mense wat die dinge regtig laat gebeur. Alle vrywilligers. Dankie aan ELKEEN van julle wat weer die jaar julle tyd gaan gee vir Kanaal 7. Dis julle toewyding en vasbyt wat die verskil maak. Ons eer die Here vir elkeen van julle. As daar 'n Olimpiese podium was sou julle almal op die "Goud" trappie moes staan.
Mag elkeen van julle regtig die seën van ons Vader ervaar, in elke opsig van julle lewens.
Dankie dat ons saam een familie kan wees wat betrokke is om 'n getuienis uit te lewe en aan die wêreld wys dat Jesus LEEF.
Posted by Administrateur on June 18, 2016 in Uncategorized
Die pizza-oorlog in 2015!
Grootfontein het tydens die 2015 Radiothon die stryd gewen teen al die ander dorpe met hierdie reuse pizza. Dit het almal spraakloos gelaat.